Oondgebraaide beeslende (sirloin) | SARIE
Oondgebraaide beeslende (sirloin)	deur Barbara Joubert
Vra jou slagter om vir jou ŉ heel sirloin te sny. Bind met ŉ tou sodat dit vorm behou en oondbraai die stuk net so. Dis heerlik warm of koud, en veral op broodjies Wenke vir ’n perfekte wittebrood - Jou Gesin | Solidariteit WêreldJou Gesin | Solidariteit Wêreld
Tuis › Artikels › Wenke vir ’n perfekte wittebrood
Wenke vir ’n perfekte wittebrood
Julle heel eerste vakansie as man en vrou lê voor. Dis die kosbaarste vakansie wat julle waarskynlik ooit sal hê – doen dus moeite om dit spesiaal te maak. Julle kan immers nooit weer daardie eerste paar euforiese weke as ’n pasgetroude paartjie terugkry nie.
Iets om in gedagte te hou, is die feit dat jy en jou maat nie noodwendig gaan saamstem oor julle vakansiebestemming nie. Dis dikwels een van julle eerste toetse. Jy is dalk lus vir ’n luilekker vakansie terwyl hy elke avontuur moontlik wil aanpak. Dink aan ’n middeweg. ’n Rustige strandoord, waar daar aktiwiteite soos skubaduik en perdry aangebied word, kan moontlik die antwoord wees. Dis kan ’n goeie idee wees om op webtuistes soos www.TheKnot.com/talk met ander paartjies oor hul ervarings te gesels.
Bespaar só op jou vakansie:
Oorweeg ’n reisagent. Hulle het soms fantastiese pakkette. Vind ook uit of jou reisagentskap ’n wittebroodsregister het waar gaste tot jul wittebroodvakansie kan bydra. Diensverskaffers soos www.honeyluna.com gee gaste die geleentheid om sekere aktiwiteite, soos byvoorbeeld ’n bootrit, te borg.
Kies goedkoper plekke, waar die ekonomie swak is.
Bespreek vroegtydig en doen jou huiswerk voordat jy ’n prys aanvaar.
Wanneer om wat te doen …
Stel jul begroting op en besluit waarheen julle wil gaan en wat julle wil doen.
Bespreek julle kaartjies, kry sitplekke en kyk hoeveel bagasie toegelaat word.
Kyk na hotelle, kamerbeskikbaarheid en bespreek ’n kamer en ’n huurmotor.
Vind uit of daar enige inentings is wat julle moet kry voor julle vertrek (sommige reekse moet maande voor die tyd geneem word).
Drie maande vooraf:
Sorg dat julle paspoorte en visums reg is, indien nodig. Dit neem gewoonlik ses tot agt weke en die reëls is streng. Maak dus betyds werk hiervan.
Sorg dat julle reisversekering voldoende is.
Twee maande vooraf:
Koop julle tasse.
Ondersoek toere en ander aktiwiteite wat dalk vooraf besprekings vereis.
Begin met lesse vir aktiwiteite soos skubaduik indien julle beplan om dit te doen.
Een maand vooraf:
Maak ’n lysie van wat om te pak en aan te skaf.
Bevestig alle besprekings.
Kontak ’n huisoppasser om seker te maak hy/sy is beskikbaar.
Twee weke vooraf:
Kry jou vliegkaartjies en al die toepaslike inligting by jou reisagent. Gaan alle dokumente versigtig deur en maak seker die inligting is korrek.
Kry jou valuta, kredietkaarte en/of voorafbetaalde reisigerskaarte in orde.
Ruil genoeg geld (in die geldeenheid van die land wat jy sal besoek) om jou vanaf die lughawe tot by die hotel te kry.
Een week vooraf:
Maak drie stelle kopieë van die volgende:
– Paspoort (die identifikasiebladsy)
– Bevestiging van hotel of ander verblyf
– Bevestiging van jou bespreking vir ’n huurmotor
– Inentingsertifikate (Sommige lande benodig ‘n inentingsertifikaat vir spesifieke aansteeklike siektes. Reisigers wat byvoorbeeld vanaf Venezuela sekere lande wil binnegaan, moet ‘n geldige geelkoors-inentingsertifikaat toon)
– Enige voorafbetaalde bevestigings
Los een stel kopieë asook ’n stel huissleutels by ’n familielid of goeie vriend in geval van nood. Hou een stel kopieë tydens die reis aan jou persoon en bêre die derde stel tuis.
Vra ’n familielid om na jul trougeskenke om te sien.
Maak seker jy het ekstras van alles waarsonder jy nie kan leef nie – hoofpyntablette, allergiepille, ’n asmapompie, ’n bril of kontaklense. Dra al die medikasie in die oorspronklike voorskrifbotteltjies om vrae by die doeane te vermy.
Skakel jou huisoppasser om te bevestig wanneer julle reis, gee vir hom/haar die sleutels en jou kontakinligting.
Begin met jou paklysie sodat jy items kan byvoeg soos jy daaraan dink en ’n lys het in geval die tas wegraak.
Probeer gemaklike kledingstukke in effekleure, kreukelvrye mikrovesels (Lycra, nylon, Spandex) en veelsydige skoene inpak.
Drie dae vooraf:
Koop boeke en tydskrifte vir die reis.
Skryf belangrike telefoonnommers in ’n reisgrootte notaboek of joernaal neer.
Tref reëlings vir jou ritte na en vanaf die lughawe.
Kyk na die weervoorspelling van jou bestemming.
Raak ontslae van bederfbare kos en gee die plante water.
Maak seker die klere wat julle gaan nodig hê, is skoon en gewas.
Bevestig jou oorsese vlug.
Wenke tydens die vlug
Vermy alkohol en sorg dat julle genoeg water inneem.
Neem ’n sakkie met ’n tandeborsel, tandepasta, gesigwasmiddel, handeroom, ’n weggooibare skeermes en pynpille saam. Onthou ook lipsalf en ’n reiskussinkie.
Een dag vooraf:
Maak seker jul bagasie is aan die buite- en binnekant met jul name, hoteladresse en telefoonnommers gemerk.
Rol of draai klere wat maklik kreukel op, in plaas daarvan om dit te vou.
Moenie klere en skoene inpak wat jy nog nooit gedra het nie.
Pak ’n ekstra sak waarin jy enige aankope kan huis toe neem.
Moenie jou tas oorlaai nie. Ritssluiters kan breek of jy kan jou gewigsbeperkings oorskry en dan moet jy ekstra betaal.
Deel badkamerprodukte soos tandepasta en sjampoe.
Pak ’n tas soos jy ’n inkopiesak sou pak – swaar items onder en ligter items bo.
Pak al jou waardevolle items, een stel klere, eetgoed en jou toiletware in ’n sak wat jy by jou dra, vir ingeval jou tasse wegraak of agterbly.
Met dié wenke en waagmoed, optimisme, liefde en bewondering vir mekaar, kan julle maar verseker wees dat die vakansie van jul lewens op julle wag!